## Les Arts acomiada la seua programació simfònica de 2025 amb l’‘Octava’ de Bruckner davall la direcció de Fabio Luisi

*** L’obra reunirà una plantilla de 94 músics per a la seua interpretació
* Fabio Luisi dirigirà l’OCV amb este mateix programa el divendres 19 de desembre en l’Auditori de Castelló**

El Palau de les Arts Reina Sofia acomiada la seua programació simfònica de 2025 de la mà de Fabio Luisi, que dirigirà, en l’Auditori, l’*Octava* simfonia, d’Anton Bruckner, amb l’Orquestra de la Comunitat Valenciana (OCV), el dijous 18 de desembre, a les 19:30 hores.

La formació titular de Les Arts i el mestre italià repetiran este mateix programa un dia després, el divendres 19 de desembre, en l’Auditori i Palau de Congressos de Castelló, a les 19:30 hores.

Intèrpret de referència del compositor austríac, Fabio Luisi és considerat un dels grans directors del nostre temps. El titular de la Simfònica de Dallas, de la NHK de Tòquio i director principal de la Simfònica de la Ràdio Danesa s’endinsa en el repertori d’un dels grans simfonistes del segle XX, després del seu debut amb l’OCV en 2023 amb obres de Strauss.

Descrita com la ‘simfonia de simfonies’, l’*Octava* suposa un *tour de force* reservat per a les formacions més experimentades. Un total de 94 músics interpretaran, amb la direcció del mestre italià, la versió original (1887) d’esta obra, que exigix les més altes cotes de virtuosisme.

L’*Octava* de Bruckner s’erigix com un dels cims de l’art simfònic, ja que suposa una experiència transformadora per a intèrprets i públic.

Les entrades per a este concert es poden adquirir a través dels diferents canals de venda del teatre: taquilles, la línia de venda 96 197 59 00 i la [web de Les Arts](https://www.lesarts.com/va/inici.html).

Fecha: 13/12/2025